钦定古今图书集成/明伦汇编/官常典/第727卷 > 夏椅
## 钦定古今图书集成/明伦汇编/官常典/第727卷 > 夏椅

按《饶州府志》：“椅字景实，德兴人。童年时效昌黎作诋
佛书，祖异之，补太学生。会朝廷起复，史嵩之率同舍
生上书争之，不报。登进士第，授安庆教授，迁知铅山。
书‘视民如伤’四字于座右。岁饥救荒，有奇政，民德之，
家置生佛衔祝焉。椅闻之曰：‘是重予不德也’。收而毁
之。山长詹梦璧因题云：‘共称生佛戴恩波，一饱欢腾
鼓腹歌。家有佛衔收拾去，人心有佛可收么’。”既解去，
谢叠山作《清廉引》以纪其绩。迁安庆通判。元兵至，郡
守范文虎降，椅思势不能支，大书纸云：“职当其剧，运
逢其否，负吾君亲，方寸乱矣。命无所逃，当死即死。”五
十六年归其天理。遂饮药死。